חוק התכנון והבנייה (תיקון מס' 107 והוראת שעה), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2572, עמ' 1146, 2016-08-07T00:00:00+03:00
חוק התכנון והבנייה (תיקון מס' 107 והוראת שעה), התשע"ו–2016 התקבל בכנסת ביום כ"ו בתמוז התשע"ו (1 באוגוסט 2016). החוק קובע כי שר התיירות בהתייעצות עם המנהל הכללי של משרד התיירות רשאי להכריז על ארבעה סוגי מיזמים ומיתקנים כתשתית תיירות. על תשתית תיירות כאמור יחולו הוראות החוק החלות על תכנית לתשתית לאומית. החוק קובע מגבלות שונות על הכרזת שר התיירות כאמור, לרבות המגבלה על הכרזה על שטחים הנמצאים בסביבה החופית, אלא אם כן הם בתחום רשות עירונית וכן, מגבלה על הכרזה על שטח המוקף מכל עבריו בקרקע המיועדת בתכנית מיתאר מחוזית לסוג של שטחים פתוחים. כמו כן, החוק קובע בהוראת שעה לתקופה של שנתיים כי תוקם בכל מחוז ועדת משנה שבסמכותה תכניות לתיירות. החלטת ועדת המשנה בעניין תכניות אלו תהיה סופית, ללא אפשרות דיון נוסף במליאת הוועדה המחוזית. בנוסף, החוק מאפשר לוועדה מקומית עצמאית לאשר תוספת שטחי בנייה למגורים במגרשים המיועדים למלונאות, בתנאים ובמגבלות המפורטים בחוק.